MESTSKÝ ÚRAD V ŽILINE

Materiál na rokovanie pre
Mestské zastupiteľstvo v Žiline

								

Číslo materiálu: _____/2011

K bodu programu

NÁVRH NA POVERENIE POSLANCA MESTSKÉHO ZASTUPITEĽSTVA ZVOLÁVANÍM A VEDENÍM ZASADNUTÍ MESTSKÉHO ZASTUPITEĽSTVA V ŽILINE V OSOBITNÝCH PRÍPADOCH

Materiál obsahuje: 				      		Materiál prerokovaný:

1.	Návrh na uznesenie					
2.	Dôvodová správa	

Predkladá: 

Ing. Igor Choma
primátor mesta Žilina

Zodpovedný za vypracovanie:

Ing. Jozef Machyna
vedúci odboru organizačného a vnútornej správy

Žilina, január 2011

UZNESENIE MESTSKÉHO ZASTUPITEĽSTVA V ŽILINE

Uznesenie č.__/2011

Mestské zastupiteľstvo v Žiline

I.	poveruje

1.	Ing. Jozefa Štrbu zvolaním a vedením zasadnutia Mestského zastupiteľstva v Žiline v osobitných prípadoch podľa § 12 zákona č. 369/1990 Zb. o obecnom zriadení v znení neskorších predpisov

DÔVODOVÁ SPRÁVA

Materiál sa predkladá Mestskému zastupiteľstvu v Žiline ako iniciatívny v nadväznosti na      § 12 zákona č. 369/1990 Zb. o obecnom zriadení v znení neskorších predpisov a ktorého predloženie sa odporúča v metodickom návode Ministerstva vnútra SR č. SVS-OKMVS2-2010/025897 zo dňa 16.11.2010.

Takto poverený poslanec:

-	zvolá zasadnutie Mestského zastupiteľstva v Žiline v prípade, že ho nezvolá primátor mesta ani jeho zástupca najmenej raz za tri mesiace a bude ho i viesť, ak na tomto zasadnutí nebude prítomný primátor alebo ho primátor odmietne viesť (§ 12 ods. 2 zákona č. 369/1990 Zb.),
-	vedie zasadnutie Mestského zastupiteľstva v Žiline, ktoré odmietol zvolať a viesť  primátor mesta na základe žiadosti aspoň tretiny poslancov do 15 dní od doručenia žiadosti na jeho konanie a ktoré sa uskutoční 15. pracovný deň od doručenia žiadosti na jeho konanie a zároveň zástupca primátora nie je prítomný alebo odmietne viesť toto zasadnutie (§ 12 ods. 3 zákona č. 369/1990 Zb.),
-	vedie zasadnutie Mestského zastupiteľstva v Žiline, ak primátor mesta odmietol dať hlasovať o návrhu programu alebo o jeho zmene a ak zástupca primátora nie je prítomný alebo odmietne viesť toto zasadnutie mestského zastupiteľstva (§ 12 ods. 5 zákona č. 369/1990 Zb.).

Materiál je v súlade so Štatútom mesta Žilina a platnými právnymi predpismi SR.

Materiál nemá dopad na rozpočet mesta Žilina.